מבשלת שריגים

מבשלת שריגים היא מבשלת בירה בוטיק ישראלית.

הקמה ופעילות
המבשלה הוקמה בשריגים, בשנת 2011 על ידי אוהד אילון ועופר רונן.
מספר שנים קודם הקמת המבשלה עסקו השניים בנפרד בבישול בירות כתחביב, וזכו לפרסים בתחרויות בירה. בעקבות ההצלחה הקימו בסוף שנת 2011 את מבשלת שריגים ביישוב שריגים.
המותגים המרכזים של המבשלה הם "עמק האלה" בירות בסגנון אירופאי קלאסי הנקראת על שם אזור המבשלה, ו"רונן" בירות בסגנון בוטיק אמריקאי על שם המייסד עופר רונן. 
מוצרי המבשלה משווקים בתפוצה רחבה, וניתן למצוא אותם בחנויות משקאות רבות בישראל. הבירות משווקות בבקבוקי 330 מ"ל ובחביות עבור מספר ברים ומסעדות. מוצרי המבשלה והממזקקה כשרים בהשגחת רבנות מטה יהודה.

פרסים 

בשנת 2009 עוד בהיותה מבשלה חובבנים זכתה בירת החיטה של אילון במקום הראשון בתחרות "לונשוט 2009" בקטגוריית בירות חיטה.
בשנת 2010 זכתה הבירה רונן - הכהה המרושעת במקום הראשון בתחרות "לונגשוט 2010" של Samuel Adams בקטגוריית באייל הכהה. 
בשנת 2011 זכתה הבירה רונן - הכהה המרושעת במדליית כסף בתחרות "BIRA 2011" הבינלאומית. 
בשנת 2011 זכתה הבירה רונן - הבירה המכוערת במדליית זהב בתחרות "BIRA 2011" הבינלאומית. 
בשנת 2011 זכתה עמק האלה - טריפל בלגית בפרס "Best in Show" בפסטיבל הבירה השנתי "מעברות 2011".
בשנת 2017 זכתה עמק האלה - טריפל בלגית במדליית כסף בתחרות "Golden Beer 2017".

סוגי הבירות 
עמק האלה - בלונד אנגלית 5.2% אלכוהול, בירה זהובה בסגנון Summer Ale אנגלי.
עמק האלה - אירית אדמונית 5.5% אלכוהול.
עמק האלה - חיטה בווארית 5.1% אלכוהול, בירה בסגנון חיטה גרמנית (Weissbier).
עמק האלה - טריפל בלגית 9.2% אלכוהול, בירה בהירה בסגנון מנזרים בלגי.
רונן - הכהה המרושעת 6.2% אלכוהול, אייל כהה.
רונן - החיטה המחוצפת 6.1% אלכוהול, חיטה.
רונן - הבירה המכוערת 6.5% אלכוהול, IPA מרירה וארומטית. הבירה דורגה כבירה הטובה ביותר בישראל (2013) על ידי RateBeer.

מזקקת הינשוף השיכור 
מזקקת הינשוף השיכור הוקמה כחממה בתוך מבשלת שריגים בשנת 2020. ניר דותן, טייס חיל האוויר לשעבר ודוקטור לביוכימיה החל לזקק וויסקי שיפון בשיתוף פעולה עם מבשלת שריגים. וויסקי שיפון בסגנון אמריקאי ורום בסגנון ג'מאיקני הם מוצרי הדגל של המזקקה. נכון לשנת 2023 זהו ה-Rye Whisky היחידי המיוצר בישראל.

ראו גם
 בירה בישראל

קישורים חיצוניים
 
 
בירות ישראליות◂  עמק האלה באתר "בירות"
בירות ישראליות◂  רונן באתר "בירות"

הערות שוליים

שריגים
שריגים